Riċetta ta' Wayne Cutajar / Crafted Foods Ingredjenti: Il-mili tal-Prinjolata: 570g gallettini 100g lewż bla qoxra, inkaljat 100g ġellewż, inkaljat 50g prinjol, inkaljat 50g konfettura 200g ċirasa maqtugħha min-nofs 100g ċikkulata skura, imkissra biċċiet żgħar qoxra ta' lumija u ta' larinġa, maħkuka 250g butir bla melħ 400g zokkor mitħun mgħarfa whiskey kuċċarina essenza tal-vanilla Gallettini (tagħmel 570g) 300g dqiq self-raising 150g butir bla melħ żewġ kuċċarini baking powder kuċċarina essenza tal-vanilla qoxra ta' lumija, maħkuka 110g zokkor mitħun 2 isfra tal-bajd mgħarfa ħalib tal-bott Għat-tiżjin tal-prinjolata meringue Taljana ċirasa, maqtugħha min-nofs prinjol, inkaljat lewż bla qoxra, inkaljat u mqatta' ċikkulata skura, maħlula Meringue Taljana 2 abjad tal-bajd ippasturizzati kwart ta' kuċċarina cream of tartar terz ta' tazza ilma żewġ terzi ta' tazzi zokkor Metodu Saħħan il-forn għal 180°C u sadanittant ipprepara l-għaġina tal-gallettini. Ħawwad il-butir maz-zokkor mitħun sakemm it-taħlita tiġi ħafifa. Żid l-isfra tal-bajd, il-ħalib tal-bott, il-qoxra tal-lumija u l-essenza tal-vanilla. Ħawwad sakemm kollox ikun imħallat sew. Għaddi d-dqiq u l-baking powder mill-passatur u żidu fit-taħlita tal-butir u erġa' ħawwad sakemm kollox ikun imħallat sew flimkien. Agħġen ftit l-għaġina mingħajr ma' żżid dqiq. Aqta' l-għaġina fi 12-il biċċa tal-istess qies u iffurmahom forma ta' fingers. Sajjar sakemm isiru ta' kulur dehbi u ħallihom jiksħu sabiex tużahom iżjed tard. Malli jkunu kesħu, kisser il-gallettini f'biċċiet żgħar, żid il-lewż, il-ġellewż, il-prinjol, il-konfettura, iċ-ċirasa maqtugħha min-nofs u ċ-ċikkulata mkissra f'biċċiet żgħar. Żid il-qxur tal-lumi u larinġ u ħawwad sakemm kollox ikun imħallat flimkien sew. Biex tipprepara l-krema tal-butir, żid f'mixer il-butir, li m'għandux ikun kiesaħ, maz-zokkor mitħun sakemm it-taħlita ssir ħafifa. Malli din tkun kważi lesta, żid l-essenza tal-vanilla u l-whiskey mat-taħlita u ħawwad sew sakemm kollox ikun mħallat flimkien. Żid il-krema tal-butir mat-taħlita tal-gallettini u ħawwad l-ingredjenti kollha flimkien, preferibbilment bl-idejn. Qiegħed it-taħlita sħiħa fuq platt u fforma forma ta' koppla. Kessaħ fil-friġġ. Sadanittant ipprepara l-meringue Taljana billi tħabbat l-abjad tal-bajd u l-cream of tartar fuq veloċità medja ġo mixer sakemm il-bajd jitla' u jiffurmaw ponot rotob. Ġo kazzola ħawwad l-ilma maz-zokkor u saħħan sakemm jifforma ġulepp. Ibqa' saħħan il-ġulepp sakemm tilħaq temperatura ta' 115°C (jew 240°F). Waqt li qed issaħħan il-ġulepp, importanti li tnaddaf il-ġnub tal-kazzola b'pinzell imxarrab biex tevita li z-zokkor jikkaramelizza. Meta l-ġulepp ikun lest, filwaqt li l-mixer tkun għaddejja fuq veloċità medja, żid l-istess ġulepp mal-abjad tal-bajd. Poġġi l-mixer fuq veloċità għolja u ibqa' ħawwad sakemm il-meringue tibbies ftit u ssir tleqq. Iksi l-prinjolata bil-meringue Taljana u żejjinha b'ċirasa maqsuma min-nofs, bil-prinjol, bil-lewż inkaljat u mqatta' u spiċċa biċ-ċikkulata skura maħlula. Qiegħed fil-friġġ ħalli l-ingredenti kollha jagħqdu sew. Ritratt: Crafted Foods Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60278e5ae0119_rand.td-a-rec-img{text-align:left}.td_uid_3_60278e5ae0119_rand.td-a-rec-img img{margin:0 auto 0 0}